###### PÉNZÜGYI BIZOTTSÁG

# H A T Á R O Z A T

**Tárgykód: Száma: t á r g y a**

**A20 5/2021. (IX. 01.)** Javaslat a szociális és gyermekjóléti ellátások, valamint egyéb támogatások helyi szabályairól szóló önkormányzati rendelet megalkotásáról

**A20 6/2021. (IX. 01.)** A nevelési, oktatási, szociális intézményekben alkalmazandó intézményi térítési díjakról szóló 6/2021. (III.09.) önkormányzati rendelet módosításának javaslata

**A20 7/2021. (IX. 01.)** A helyi önkormányzatok kiegészítő támogatásából 2021. évi támogatására vonatkozó igény benyújtásának javaslata

**A20 8/2021. (IX. 01.)** Berettyóújfalu város közigazgatási területén helyi, autóbusszal végzett menetrend szerinti személyszállítás közszolgáltatási szerződés keretében történő ellátása tárgyú pályázat kiírásának javaslata

**A20 9/2021. (IX. 01.)** A Herpály-Team Kft.-vel kötött vagyonkezelési szerződés módosításának javaslata

**JEGYZŐKÖNYV**

Készült: a Berettyóújfalui Polgármesteri Hivatal hivatalos helyiségében a 2021. szeptember 1-jén megtartott Pénzügyi Bizottsági ülésen.

**Jelen vannak:**

**Pénzügyi Bizottság részéről:**

Csarkó Imre bizottsági tag/levezető elnök

Gógán Péterné bizottsági tag

Lencsésné Gál Mária bizottsági tag

**Berettyóújfalui Polgármesteri Hivatal részéről:**

Muraközi István polgármester

Bónácz János alpolgármester

Dr. Körtvélyesi Viktor jegyző

Nagyné Székely Katalin aljegyző

Dézsi Ferencné pénzügyi irodavezető

Mile Sándor jegyzőkönyvvezető

**Meghívottak:**

Bondár Sándor ügyvezető, Herpály-Team Kft.

Ulicsné Erdős Erzsébet intézményvezető, KÖSZI

Horváth Dorina intézményvezető-helyettes, BSZSZK

A Pénzügyi Bizottság ülésének levezető elnöke Csarkó Imre volt. A levezető elnök köszöntötte a jelenlévőket, majd elmondta, hogy a Pénzügyi Bizottság 3 fővel határozatképes. A levezető elnök elmondta, hogy a bizottsági ülés meghívójában 5 napirendi pont szerepel. Ezt követően a napirend tervezetét szavazásra bocsátotta, melyet a Bizottság tagjai egyhangúan támogattak.

Az ülés kezdete: 1600

**Az ülés napirendje:**

1./ Előterjesztés a szociális és gyermekjóléti ellátások, valamint egyéb támogatások helyi szabályairól szóló önkormányzati rendelet megalkotásáról (2.)

**Előterjesztő:** Muraközi István polgármester

2./ Előterjesztés a nevelési, oktatási, szociális intézményekben alkalmazandó intézményi térítési díjakról szóló 6/2021. (III.09.) önkormányzati rendelet módosítására (4.)

**Előterjesztő:** Muraközi István polgármester

3./  Előterjesztés a helyi önkormányzatok kiegészítő támogatásából 2021. évi támogatására vonatkozó igény benyújtásáról (5.)

**Előterjesztő:**  Muraközi István polgármester

4./ Előterjesztés Berettyóújfalu város közigazgatási területén helyi, autóbusszal végzett menetrend szerinti személyszállítás közszolgáltatási szerződés keretében történő ellátása tárgyú pályázat kiírásáról (6.)

**Előterjesztő:** Muraközi István polgármester

5./ Előterjesztés a Herpály-Team Kft.-vel kötött vagyonkezelési szerződés módosításáról (7.)

**Előterjesztő:** Muraközi István polgármester

**1. Napirend:** Előterjesztés a szociális és gyermekjóléti ellátások, valamint egyéb támogatások helyi szabályairól szóló önkormányzati rendelet megalkotásáról

**Dr. Körtvélyesi Viktor jegyző** szóbeli kiegészítésében elmondta, hogy ez a rendelet, illetve a napirenden lévő további rendeletek is a megyei Kormányhivatal szakmai segítségnyújtása, illetve törvényességi vizsgálata alapján kerültek előterjesztésre. A szociális rendelet módosítása helyett úgy gondolták, hogy egy új rendelet elfogadása célszerűbb lenne, mert szerkezetileg kellett átalakítani. A Kormányhivatal azt kifogásolta, hogy egy rendelet keretében úgy lett meghatározva a szociális rászorultságtól függő és szociális rászorultságtól nem függő támogatási forma, hogy ezek a rendeleten belül nem kerültek elkülönítésre. A szociális rászorultságtól függő támogatások szabályozására a szociális törvény ad felhatalmazást az Önkormányzatoknak. A szociális rászorultságtól nem függő támogatásokat – a város babája kitüntetés, a babaköszöntő csomag, az ingatlanok előtti zöld terület kezelése – szabályozhatja az Önkormányzat, viszont akkor a rendeletben jelezni kell, hogy ezeket a támogatásokat úgynevezett eredeti jogalkotói hatáskörében hozza meg. Ilyen jogtechnikai oka van annak, hogy jelentősen átalakult a rendelet. Külön részben kerülnek szabályozásra az úgynevezett települési támogatások, rendkívüli települési támogatások és gyermekjóléti támogatások, melyek szociális rászorultságtól függő támogatásnak minősülnek. Vannak az egyéb támogatások a rendelet V. fejezetében, melyek közé tartozik a babaköszöntő csomag, a város babája cím mellé járó támogatás, a tűzifa támogatás, a zöldterület gondozás, illetve a hulladékszállítási díjkedvezménynek is van egy olyan ága, ami kizárólag csak a korhatártól függ. Ebben az esetben sincs szociális rászorultságtól való függőség, mivel a 70 év feletti korhatár eleve meghatározza a támogatásra való jogosultságot. Ennek megfelelően a korábbi szociális rendelet hatályon kívül helyeződik, illetve ezt az új szociális rendeletet javasolják elfogadásra.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**5/2021. (IX. 01.) Pénzügyi Bizottsági Határozat**

A Pénzügyi Bizottság a szociális és gyermekjóléti ellátások, valamint egyéb támogatások helyi szabályairól szóló önkormányzati rendelet megalkotását támogatja és a Képviselő-testületnek elfogadásra javasolja.

**Határidő:** 2021. szeptember 2.

**Felelős:** Dr. Zákány Zsolt bizottsági elnök

**2. Napirend:** Előterjesztés a nevelési, oktatási, szociális intézményekben alkalmazandó intézményi térítési díjakról szóló 6/2021. (III.09.) önkormányzati rendelet módosítására

**Dr. Körtvélyesi Viktor jegyző** szóban hozzátette, hogy az előbb említett Kormányhivatali felülvizsgálat eredményeképpen szükséges módosítani az intézményei térítési díjakról szóló rendeletet. Ennek az egyik oka a gyermekétkeztetésre vonatkozó intézményi térítési díjak vonatkozásában az, hogy a kerekítés szabályait alkalmazva kell megállapítani ezeket az intézményi térítési díjakat. A másik ok, ami miatt módosítani kellett a rendeletet, az pedig a szociális alapszolgáltatásokra vonatkozó térítési díjakat érinti. Ezeket a szolgáltatásokat a Kistérségi Társulás által fenntartott Bihari Szociális Szolgáltató Központ látja el, illetve több települést érintően is lát el feladatokat. Az erre vonatkozó rendeletet Berettyóújfalu Város Önkormányzata alkotta meg felhatalmazás alapján. A térítési díjak esetében az volt a kifogásolt dolog, hogy áfával növelt összegben kerültek megállapításra a díjak, viszont ezeket áfa nélkül szükséges megállapítani.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**6/2021. (IX. 01.) Pénzügyi Bizottsági Határozat**

A Pénzügyi Bizottság a nevelési, oktatási, szociális intézményekben alkalmazandó intézményi térítési díjakról szóló 6/2021. (III.09.) önkormányzati rendelet módosítását támogatja és a Képviselő-testületnek elfogadásra javasolja.

**Határidő:** 2021. szeptember 2.

**Felelős:** Dr. Zákány Zsolt bizottsági elnök

**3. Napirend:** Előterjesztés a helyi önkormányzatok kiegészítő támogatásából 2021. évi támogatására vonatkozó igény benyújtásáról

**Dézsi Ferencné pénzügyi irodavezető** szóbeli kiegészítésében elmondta, hogy egy évben maximum két alkalommal lehet erre a támogatásra pályázni. Első körben már korábban benyújtotta pályázatát az Önkormányzat, azonban arról még nem született döntés. A határozat elfogadása a pályázat benyújtásának feltétele.

**Lencsésné Gál Mária** kérdést tett fel arra vonatkozóan, hogy bérjellegű kifizetésekhez is igényelhető támogatás?

**Dézsi Ferencné pénzügyi irodavezető** válaszában elmondta, hogy a támogatási igény elsősorban lejárt működési célú szállítói tartozások kiegyenlítésére igényelhető. Bérjellegű kifizetésekhez is igényelhető a támogatás, de erre csak akkor kerülhetne sor, ha a béreket nem tudná fizetni az Önkormányzat.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**7/2021. (IX. 01.) Pénzügyi Bizottsági Határozat**

A Pénzügyi Bizottság a határozati javaslatot, mely szerint Berettyóújfalu Város Önkormányzata Képviselő-testülete támogatja, hogy a Magyarország 2021. évi központi költségvetéséről szóló 2020. évi XC. törvény 3. melléklet 2.1.5. Önkormányzatok rendkívüli támogatására az önkormányzatok rendkívüli támogatására támogatási igény kerüljön benyújtásra, támogatja és a Képviselő-testületnek elfogadásra javasolja.

**Határidő:** 2021. szeptember 2.

**Felelős:** Dr. Zákány Zsolt bizottsági elnök

**4. Napirend:** Előterjesztés Berettyóújfalu város közigazgatási területén helyi, autóbusszal végzett menetrend szerinti személyszállítás közszolgáltatási szerződés keretében történő ellátása tárgyú pályázat kiírásáról

**Dr. Körtvélyesi Viktor jegyző** szóban hozzátette, hogy 2018. január 1-je óta van hatályban ez a közszolgáltatási szerződés a helyi buszjárat üzemeltetésére vonatkozóan. A szerződés egy éves hosszabbítás után idén december 31-én lejár. Amennyiben a Képviselő-testület újabb közszolgáltatási szerződést szeretne kötni, akkor most kell kiírni az erre irányuló pályázatot, mert kötelezően 60 napos határidőt kell szabni a pályázatok beadására. Így még idén decemberben meg lehetne kötni a szerződést a nyertes közszolgáltatóval. A közszolgáltatási szerződés 3 évre szólna. A pályázata bírálati szempontjai lényegében megegyeznek a 4 évvel ezelőtti pályázati kiírás szempontjaival. A szolgáltató által az Önkormányzattól kért ellentételezés évenkénti mértéke esik a legnagyobb súlyba a bírálatnál, továbbá a jegyár és a különböző bérletek árai azok, melyek majd vizsgálatra kerülnek a bírálatkor. A pályázati kiírás a Magyar Közlöny hivatalos értesítőjében fog majd megjelenni, valamint a város honlapján a helyben szokásos módon kell majd még megjelentetni.

**Lencsésné Gál Mária** hozzátette, hogy véleménye szerint ne csak Berettyószentmártonba és a Péterszegi útra menjen ki többek között a helyi járat, hanem keresztirányban is közlekedjen. A régi helyi járat megszüntetésével véleménye szerint sokan leszoktak a helyi járatról, illetve segíthetne az is, ha olyan lakóövezetek is bevonásra kerülnének, ahol jelenleg nincs helyi járat. Személy szerint azt látja, hogy elég üresen közlekedik a busz, talán jobb lenne, ha kisebb busszal végeznék a helyi járat üzemeltetését.

**Muraközi István polgármester** szóban elmondta, hogy amíg a Volán üzemeltette a helyközi és a helyi járat buszközlekedést, addig a helyközi járatok gyakorlatilag kihagyták azokat a megállóhelyeket, ahol a helyi járat volt. A Volánnak ez üzletileg nem érte meg, ezért olyan összegű pénzt kért ennek a szolgáltatásnak a működtetéséért, melynek eredményeképpen az Önkormányzat ezt a szolgáltatást 2013 körül lemondta. Majd, amikor kijött ez a pályázat, melyre a Volán is adott be ajánlatot, de nem nyerte meg, innentől kezdve viszont a helyközi járatok ugyanúgy eljárnak például a Kórházhoz, vagyis megállnak a helyi járat megállóinál. Több alkalommal tárgyalt a szolgáltatóval, javasolta, hogy próbáljanak meg beszerezni egy kisebb buszt, mert Berettyóújfaluban egy 20 fő körüli kisbusz bőven elég lenne. A szolgáltatást viszont több településen végzik, így a meglévő gépparkból kell válogatniuk. Erre vonatkozó pályázatok kisebb városokra nincsenek. A menetrend vonatkozásában eddig is volt minden évben lakossági fórum, ezután is lesz, véleménye szerint a lakosság részéről érkezett jogos és elfogadható igények beépítésre kerültek a menetrendbe. A keresztirányú közlekedés kapcsán a lényeg, hogy érkezzen ilyen javaslat, lesz ezzel kapcsolatban lakossági fórum, a szolgáltató pedig eddig is rugalmasan állt az igényekhez.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**8/2021. (IX. 01.) Pénzügyi Bizottsági Határozat**

A Pénzügyi Bizottság Berettyóújfalu város közigazgatási területén helyi, autóbusszal végzett menetrend szerinti személyszállítás közszolgáltatási szerződés keretében történő ellátása tárgyú pályázat kiírását támogatja és a Képviselő-testületnek elfogadásra javasolja.

**Határidő:** 2021. szeptember 2.

**Felelős:** Dr. Zákány Zsolt bizottsági elnök

**5. Napirend:** Előterjesztés a Herpály-Team Kft.-vel kötött vagyonkezelési szerződés módosításáról

**Dr. Körtvélyesi Viktor jegyző** szóbeli kiegészítésében elmondta, hogy egy korábbi képviselő-testületi ülésen született döntés arról, hogy a Herpály-Team Kft.-hez apportként bevitt 1602/2 hrsz. alatti ingatlan a piac területén, azt az Önkormányzat megvásárolja a Herpály-Team Kft.-től. Mivel az 1602/2 hrsz.-ú terület egyesülni fog az 1600/6 hrsz.-ú vásártér területével, a telekalakítás során a /2 hrsz. megszűnik, mivel beleolvad az 1600/6 hrsz.-ú területbe. Ezért szükségessé vált a vagyonkezelési szerződés módosítása, többek között még azért is, mert a vásártér területe még /5 hrsz. alatt szerepel a szerződésben, ami helyesen /6. Ezen kívül azt is bele kell venni a szerződés módosításba, hogy az 1600/6, tehát a jelenleg a Herpály-Team Kft. vagyonkezelésében lévő vásártér telekalakítása esetén létrejövő ingatlan egészére is kiterjed a Herpály-Team Kft. vagyonkezelői joga.

Az előterjesztéssel kapcsolatban további hozzászólás, észrevétel, vélemény nem érkezett, ezért a levezető elnök a határozati javaslatot szavazásra bocsátotta.

A Pénzügyi Bizottság 3 igen, 0 nem, 0 tartózkodás mellett az alábbi határozatot hozta:

**9/2021. (IX. 01.) Pénzügyi Bizottsági Határozat**

A Pénzügyi Bizottság a Herpály-Team Kft.-vel kötött vagyonkezelési szerződés módosítását támogatja és a Képviselő-testületnek elfogadásra javasolja.

**Határidő:** 2021. szeptember 2.

**Felelős:** Dr. Zákány Zsolt bizottsági elnök

A levezető elnök megköszönte a jelenlévők munkáját és az ülést 1622 perckor bezárta.

k.m.f.

Csarkó Imre Lencsésné Gál Mária

Pénzügyi Bizottság Tagja Pénzügyi Bizottság Tagja

Mile Sándor

jegyzőkönyvvezető